b'\n_START_ARTICLE_\nDen atlantiske orkans\xc3\xa6son 2005\n_START_PARAGRAPH_\nDen atlantiske orkans\xc3\xa6son 2005 begyndte officielt 1. juni 2005 og sluttede officielt 30. november 2005; men to storme overskred disse gr\xc3\xa6nser med Orkanen Epsilon, der f\xc3\xb8rst opl\xc3\xb8stes den 8. december, og den Tropiske Storm Zeta, der stadig var aktiv ved \xc3\xa5rets afslutning. De officielle datoer afgr\xc3\xa6nser traditionelt den periode, hvor flest tropiske cykloner forventes at dannes i Atlanterhavet, selv om alle tropiske lavtryk, der dannes i l\xc3\xb8bet af december, stadig t\xc3\xa6lles som en del af 2005-s\xc3\xa6sonen._NEWLINE_Meteorologerne forudsagde oprindelig en lidt over normal orkans\xc3\xa6son i 2005. Men 2005-s\xc3\xa6sonen blev uventet den mest aktive s\xc3\xa6son, man har kendskab til, med \xc3\xa6ndringer i rekordb\xc3\xb8gerne gentagne gange. Hele 26 tropiske storme dannedes, hvoraf 14 blev orkaner. Begge dele er rekord. De syv forst\xc3\xa6rkedes til st\xc3\xb8rre orkaner, \xc3\xa9n mindre end 1950-s\xc3\xa6sonens rekord. Det er den f\xc3\xb8rste orkans\xc3\xa6son, i Atlanterhavet eller Stillehavet, hvor listen over navne blev udt\xc3\xb8mt, s\xc3\xa5 man m\xc3\xa5tte overg\xc3\xa5 til gr\xc3\xa6ske bogstaver for navngivning._NEWLINE_2005-s\xc3\xa6sonen havde, som 2004-s\xc3\xa6sonen, en del storme, der medf\xc3\xb8rte omfattende d\xc3\xb8d og \xc3\xb8del\xc3\xa6ggelse. Alligevel overgik 2005-s\xc3\xa6sonen sin forg\xc3\xa6nger i stort set alle tilf\xc3\xa6lde. I l\xc3\xb8bet af \xc3\xa5ret var orkaner ansvarlige for over 100 milliarder dollars i \xc3\xb8del\xc3\xa6ggelser (mest fra Orkanen Katrina) og over 1.700 omkomne (ogs\xc3\xa5 mest fra Orkanen Katrina). [NB: Den f\xc3\xb8lgende s\xc3\xa6tning er n\xc3\xa6sten ikke til at forst\xc3\xa5! B\xc3\xb8r omformuleres] Mere end tusind omkomne, ikke inkluderet i d\xc3\xb8dslisten, var ogs\xc3\xa5 for\xc3\xa5rsaget af et vejrsystem, der involverede Orkanen Stan.\n_START_SECTION_\nS\xc3\xa6sonudsigter\n_START_PARAGRAPH_\nUdsigter for orkanaktivitet foretages f\xc3\xb8r hver s\xc3\xa6son af orkanekspert Dr. William M. Gray og hans forskerhold p\xc3\xa5 Colorado State University og af meteorologerne p\xc3\xa5 den amerikanske ocean- og atmosf\xc3\xa6readminstration, NOAA._NEWLINE_Dr. Grays hold definerer det gennemsnitlige antal storme pr. s\xc3\xa6son (1950 til 2000) som 9,6 tropiske storme, 5,9 orkaner og 2,3 orkaner, der n\xc3\xa5r kategori-3-styrke eller mere. En normal s\xc3\xa6son defineres af NOAA som 6-14 navngivne storme, hvoraf 4-8 n\xc3\xa5r orkanstyrke, mens 1-3 n\xc3\xa5r kategori-3-styrke eller mere.\n_START_SECTION_\nFors\xc3\xa6sonudsigter\n_START_PARAGRAPH_\nDen 31. december 2004 foretog Dr. Grays hold sin f\xc3\xb8rste langtr\xc3\xa6kkende udsigt for 2005-s\xc3\xa6sonen, forudsigende en lidt over normal s\xc3\xa6son (11 navngivne storme, 6 orkaner, 3 kategori 3 eller mere). Tilmed forudsagde holdet en kraftigt for\xc3\xb8get chance for, at en stor orkan ville ramme den amerikanske \xc3\xb8stkyst eller Florida-halv\xc3\xb8en._NEWLINE_I opdateringen fra Dr. Grays hold den 1. april 2005 revideredes decemberudsigten til 13 navngivne storme, syv orkaner og tre kategori 3 eller st\xc3\xb8rre styrke. Chancen for, at en stor orkan ville ramme USA, blev ogs\xc3\xa5 for\xc3\xb8get en smule._NEWLINE_Den 16. maj 2005 udsendte NOAA sin udsigt for 2005-s\xc3\xa6sonen, forudsigende 70\xc2\xa0% chance for over-normal aktivitet, med 12\xe2\x80\x9315 navngivne storme, 7\xe2\x80\x939 orkaner og 3\xe2\x80\x935 orkaner i kategori 3 eller mere. V\xc3\xa6rdien for den Akkumulerede Cyklonenergi (ACE) blev forudsagt til 120\xe2\x80\x93190\xc2\xa0% af medianen._NEWLINE_Den 31. maj 2005 reviderede Dr. Grays hold deres apriludsigt til 15 navngivne storme, 8 orkaner og 4 orkaner af kategori 3 styrke eller mere.\n_START_SECTION_\nMidts\xc3\xa6sonudsigter\n_START_PARAGRAPH_\nDen 2. august 2005, efter ekstraordin\xc3\xa6r aktivitet i begyndelsen af s\xc3\xa6sonen, udgav NOAA en opdateret udsigt for resten af 2005. Udsigten forudsagde fra 18 og til rekordtangerende 21 tropiske storme, 9 til 11 orkaner og 5 til 7 st\xc3\xb8rre orkaner. ACE-v\xc3\xa6rdien blev nu forudagt til mellem 180 og 270\xc2\xa0% af medianen. Mens juni og juli var us\xc3\xa6dvanligt aktive, forventedes det, at s\xc3\xa6sonaktiviteten ville toppe i august og september, som den g\xc3\xb8r i de fleste s\xc3\xa6soner. NOAA var mere en normalt sikre i deres udsigt for en over-normal aktivitet._NEWLINE_Den 5. august 2005, fulgte Dr. Grays hold trop og udsendte deres opdaterede udsigt. Den var i overenstemmelse med NOAAs opdatering, forudsigende 20 tropiske storme, 10 orkaner og seks st\xc3\xb8rre orkaner. Selvom dette var det h\xc3\xb8jeste aktivitetsniveau forudsagt af Dr. Gray nogensinde, var de stadigt bem\xc3\xa6rkelsesv\xc3\xa6rdigt under det aktuelle aktivitetsniveau.'